તાજેતરમાં સુપ્રીમ કોર્ટે આધાર અંગે ચુકાદો આપતા ટેલિકોમ ઓપરેટર્સને આધારનો ઉપયોગ કરવાની મનાઇ ફરમાવી દીધી હતી. સુપ્રીમના ચુકાદા પહેલા બધી જ ટેલિકોમ ઓપરેટર્સ કંપનીઓએ દરેક મોબાઇલ નંબરને આધાર સાથે લીંક કરવાનું ફરજિયાત બનાવી દીધું હતું. સુપ્રીમનો ચુકાદો અસરમાં આવતા હવે મોબાઇલ ઓપરેટર્સે આધાર સાથે લિંક કરેલા મોબાઇલનું ફરીથી કેવાયસી કરવું પડશે. આ માટે ગ્રાહકો પાસેથી ફરીથી અન્ય ઓળખ અને સરનામા અંગે પુરાવા એકત્રીત કરવા પડશે. જો આવું નહીં થઈ શકે તો મોટા પ્રમાણમાં મોબાઇલ કનેક્શનો બંધ થશે.